Source: https://ispis.sk/judikatura/KSKE/3Co37/2012
Timestamp: 2020-03-30 03:59:20+00:00

Document:
KSKE 3 Co 37/2012 - iSpis
iSpis Judikatúra – KSKE 3 Co 37/2012
KS v Košiciach, dátum 29.10.2012, sp.zn. KSKE 3 Co 37/2012
Súd: Krajský súd Košice Spisová značka: 3Co/37/2012 Identifikačné číslo súdneho spisu: 7507207031 Dátum vydania rozhodnutia: 29. 10. 2012 Meno a priezvisko sudcu, VSÚ: JUDr. Jarmila Sopková Maximová ECLI: ECLI:SK:KSKE:2012:7507207031.1
Uznesenie Krajský súd v Košiciach v právnej veci žalobkyne Východoslovenskej vodárenskej spoločnosti, a.s. so sídlom v Košiciach, Komenského 50, IČO: 36 570 460, právne zastúpenej Advokátskou kanceláriou JUDr. Petra Kerecmana, s.r.o. so sídlom v Košiciach, Rázusova 1, IČO: 36 588 725, proti žalovanej obci Ruskov, IČO: 324671, právne zastúpenej JUDr. Tiborom Sásfaiom, advokátom Advokátskej kancelárie so sídlom v Košiciach, Fejova 4, o splnenie dohody o hospodárení s vecou v podielovom spoluvlastníctve, o odvolaní žalovanej proti rozsudku Okresného súdu Košice - okolie z 01. júna 2010 č.k. 16C/83/2007-170 takto
P r i p ú š ť a späťvzatie návrhu na začatie konania, z r u š u j e rozsudok súdu prvého stupňa a konanie z a s t a v u j e.
Okresný súd Košice - okolie (ďalej len súd prvého stupňa ) rozsudkom z 01. júna 2010, č.k. 16C/83/2007-170 uložil žalovanej povinnosť strpieť užívanie a prevádzkovanie verejného vodovodu, nachádzajúceho sa v kat. úz. Ruskov, zhotoveného na základe rozhodnutia č.j. Y. XXX/XX-K. zo 17. júna 1992, vydaného Obvodným úradom životného prostredia Č., ktorý je v podielovom spoluvlastníctve účastníkov, výlučne žalobkyňou. Zároveň rozhodol, že o trovách konania bude rozhodnuté po právoplatnosti tohto rozsudku.
Podaním z 27. augusta 2012, doručeným odvolaciemu súdu 28. augusta 2012, žalobkyňa súdu oznámila, že svoj návrh na začatie konania berie v celom rozsahu späť a konanie navrhuje zastaviť. Náhradu trov konania žalobkyňa neuplatnila.
Žalovaná prejavila súhlas so späťvzatím návrhu v písomnej Zmluve o výkone správy majetku obce z 31. mája 2012. Z čl. VI. bodu 8 uvedenej zmluvy vyplýva, že ani žalovaná náhradu trov konania neuplatňuje.
Nakoľko žalovaná nemá vážne dôvody k nesúhlasu so späťvzatím žaloby, postupoval odvolací súd podľa citovaného ustanovenia, teda pripustil späťvzatie žaloby, zrušil rozsudok prvého stupňa a konanie zastavil.
Podľa § 146 ods. 1, písm. c/ O.s.p. za použitia § 224 ods. 1 O.s.p. žiadny z účastníkov nemá právo na náhradu trov konania. Účastníci si náhradu trov konania ani neuplatnili.

References: súd 
 súd 
 súd 
 súd 
 súd 
 § 146
 § 224